google/wiki40b huggingface dataset:
Θυροτηλεόραση

Υποσυστήματα θυροτηλεόρασης

Ένα σύστημα θυροτηλεόρασης αποτελείται από την μπουτονιέρα πού βρίσκεται μπροστά από την εξώπορτα και περιλαμβάνει μικρόφωνο μεγάφωνο και την κάμερα, σε ενιαία συσκευή κατάλληλη για εξωτερικούς χώρους. Στον εσωτερικό χώρο (του σπιτιού ) υπάρχει η συσκευή πού περιλαμβάνει μικρόφωνο, μεγάφωνο, την οθόνη και το κουμπί πού ελέγχει την ηλεκτρική κλειδαριά . Η επικοινωνία μεταξύ εξωτερικής και εσωτερικής συσκευής γίνεται με τις κατάλληλες καλωδιώσεις.

Μπουτονιέρες

Δημιουργούνται από συναρμολογούμενα τμήματα με πλήθος λειτουργιών και εναλλακτικές δυνατότητες τοποθέτησης για μέγιστη ευελιξία σε χρωματικές επιλογές με ψηφιακό πληκτρολόγιο και πλήκτρα αφής σε χρωματικές επιλογές πλαισίων.

Οθόνες

Οθόνες υπάρχουν ασπρόμαυρες ή έγχρωμες, μικρής ή μεγάλης διάστασης, χωνευτής ή επίτοιχης τοποθέτησης, σε διάφορα χρώματα και υλικά. Λειτουργούν αυτόνομα , διαθέτουν μνήμη, ή άλλες επιμέρους λειτουργίες πού εσείς επιλέγετε για να έχετε μεγαλύτερη άνεση στην καθημερινότητά σας. Υπάρχουν με μικρή ή μεγάλη έγχρωμη οθόνη αφής υψηλής ευκρίνειας έως 7’’ με λειτουργική και εργονοµική ζώνη µε τις 4 βασικές εντολές (έλεγχος κλειδαριάς, συνοµιλία, ενεργοποίηση κάµερας μπουτονιέρας, φωτισµός κλιµακοστασίου). Δυνατότητα προγραµµατισµού περισσότερων λειτουργιών µέσω του µενού.

Κάμερες

Οι κάμερες μεταφέρουν την εικόνα από τον εξωτερικό χώρο στην οθόνη της θυροτηλεόρασης. Η μεταφορά εικόνας στην οθόνη μπορεί να γίνει ενσὐρματα ή ασύρματα.

Καλωδιώσεις

Υπάρχουν συστήματα μόνο με 2 καλώδια (χωρίς πολικότητα) για όλη την εγκατάσταση.Είναι ένα απλοποιημένο σύστημα εγκατάστασης με ελάχιστη καλωδίωση και ισχυρά χαρακτηριστικά.
Εκκλησιαστικό δικαστήριο

Ιστορία

Τις πρώτες αρχές  των χριστιανικών - εκκλησιαστικών δικαστηρίων θέσπισε η Α΄ Οικουμενική Σύνοδος η οποία και προσδιόρισε τις επαρχιακές Συνόδους που μαζί με τον τοπικό επίσκοπο αποτέλεσαν το πρώτο δικαστικό όργανο (κανόνες 4, 5 και 6). 
Ακολούθως κατά τη Β΄ Οικουμενική και Δ΄ Οικουμενικές Συνόδους ορίστηκε η Πατριαρχική σύνοδος ως δευτεροβάθμιο δικαστικό όργανο με αρμοδιότητα εκδίκασης εφέσεων κατά αποφάσεων των τοπικών συνόδων, (κανόνες: 6 της Β΄ και 9, 17 της Δ΄ ).
Δήμος Καλάμου Αττικής

Ιστορική εξέλιξη της Κοινότητας

Η δήμος Καλάμου δημιουργήθηκε το 2007 όταν η μέχρι τότε κοινότητα Καλάμου αναγνωρίστηκε σε δήμο. Η κοινότητα Καλάμου είχε συσταθει το 1912 μετά την διάσπαση του τότε διευρυμένου δήμου Ωρωπίων. Διατηρήθηκε αμετάβλητη μέχρι την αναγνωρισή της σε δήμο το 2007. Ο δήμος Καλάμου καταργήθηκε με την εφαρμογή του σχεδίου Καλλικράτης την 1η Ιανουαρίου του 2011 οπότε και συνενώθηκε στον νέο δήμο Ωρωπού.
Θερμοπομπός

Είδη θερμοπομπών

Οι θερμοπομποί μπορούν να καταταγούν σε δύο κύριες ομάδες:
Τα πάνελ ακτινοβολίας, όπου η θερμότητα μεταφέρεται με ακτινοβολία μήκους κύματος εντός του οπτικού φάσματος.
Οι θερμοπομποί υπέρυθρης ακτινοβολίας, όπου το ηλεκτρικό στοιχείο θερμαίνεται σε πολύ υψηλή θερμοκρασία και ακτινοβολεί σε μήκος κύματος εντός της υπέρυθρης ζώνης.

Κατασκευαστικά στοιχεία

Ενας θερμοπομπός, αποτελείται συνήθως από τα ακόλουθα δομικά στοιχεία:

Ηλεκτρική αντίσταση.

Είναι το ηλεκτρικό στοιχείο το οποίο θερμαίνεται και παράγει την απαιτούμενη για τη θέρμανση του χώρου θερμότητα.

Θερμοστάτης.

Ο θερμοστάτης είναι η διάταξη που διακόπτει την ηλεκτρική παροχή προς την ηλεκτρική αντίσταση όταν αυτή υπερθερμανθεί ή όταν η θερμοκρασία του χώρου αποκτήσει την επιθυμητή τιμή, και την συνδέει όταν η θερμοκρασία της αντίστασης επανέλθει στα όρια λειτουργίας της ή η θερμοκρασία χώρου πέσει κάτω από την επιθυμητή.

Κέλυφος (housing)

Είναι η μεταλλική κατασκευή (συνήθως χαλύβδινη ή αλουμινίου) που περικλείει τα δομικά στοιχεία του θερμοπομπού.
Το κέλυφος πρέπει να είναι σχεδιασμένο ώστε να προστατεύει τα στοιχεία του θερμοπομπού από κτυπήματα εμποδίζει τον χρήστη να έρθει σε άμεση επαφή με την υψηλής θερμοκρασίας ηλεκτρική αντίσταση βοηθά στην καλύτερη μεταφορά θερμότητας από την ηλεκτρική αντίσταση στον χώρο ολοκληρώνει τη συσκευή οπτικά, κάνοντας την καλαίσθητη και πρακτική.
Μέτρο (μουσική)

Πρότυπο:Music

Στην αρχή του πενταγράμμου μπαίνει ένα κλειδί, συνήθως του σολ. Το μέτρο γράφεται με κλάσμα και είναι . Το κλάσμα ονομάζεται δύο τέταρτα. Για να παίξει κάποιος αυτό το μέτρο πρέπει να μετράει: ένα, δύο.

Πρότυπο:Music

Στην αρχή μπαίνει ένα κλειδί, συνήθως του σολ, όπως παραπάνω στο κλάσμα . Αυτό το κλάσμα ονομάζεται τρία τέταρτα και γράφεται . Για να παίξει κάποιος τρια τέταρτα, πρέπει να μετραει: ένα, δύο , τρία.

Πρότυπο:Music

Όπως παραπάνω στο κλάσμα τρία τέταρτα,το ίδιο συμβαίνει και με αυτό το κλάσμα που ονομάζεται τέσσερα τέταρτα. Για να παίξει κάποιος αυτό το μετρο, πρέπει να μετράει ένα, δύο, τρία, τέσσερα.

Πρότυπο:Music

Για να παίξει κάποιος ένα κομμάτι με  πρέπει να μετράει έτσι: ένα και δύο και. Ένα μέτρο πρέπει να περιέχει έξι όγδοα.

Ελλιπές μέτρο

Το ελλιπές μέτρο είναι ένα άλλο είδος μέτρου. Για να είναι ένα μετρο ελλιπές πρέπει απ'το πρώτο μέτρο να αφαιρεθεί κάποιος χρόνος και να προστεθεί στο τελευταίο μέτρο.
Φρειδερίκος Β΄ της Σαξονίας

Βιογραφία

Ήταν ο πρωτότοκος γιος του Φρειδερίκου Α΄ εκλέκτορα της Σαξονίας και της Αικατερίνης των Γουέλφων, κόρης του Ερρίκου Α΄ δούκα του Μπράουνσβαϊκ-Βολφενμπύτελ.
Διαδέχθηκε τον πατέρα του το 1428 μαζί με τους αδελφούς του Γουλιέλμο Γ΄, Ερρίκο και Σιγισμούνδο. Όπως ο πατέρας τους, ήταν πολέμιοι των Ουσιτών, αλλά το 1433 προσωρινά ειρήνευσαν. Το 1438 οδήγησε το στρατό της Σαξονίας σε νίκη στη μάχη του Ζέλνιτς εναντίον τους. Το ίδιο έτος έκανε την πρώτη Συνέλευση αντιπροσώπων της Σαξονίας, όπου, σε περίπτωση φορολογικών νεωτερισμών, έλαβαν το δικαίωμα σύγκλησης χωρίς την άδεια του ηγεμόνα.
Το 1435 απεβίωσε ο Ερρίκος και μετά (το 1440) ο Σιγισμούνδος πιέστηκε να παραιτηθεί και να γίνει επίσκοπος, έτσι ο Φρειδερίκος Α΄ έμεινε μόνος στην εξουσία. Το 1445 στο Άλτενμπουρκ μοίρασε με τον Γουλιέλμο Γ΄ την επικράτεια: ο Φρειδερίκος Β΄ έλαβε το ανατολικό μέρος, ενώ ο αδελφός του τη Θουριγγία (το Φραγκονικό μέρος). Τα μεταλλεία έμειναν κοινά. Ωστόσο διαφωνίες προκάλεσαν το επόμενο έτος τον Πόλεμο των Αδελφών της Σαξονίας, που τελείωσε το 1451 με την ειρήνη του Νάουμπουρκ. Το 1459 στο Έγκερ οι δύο αδελφοί έκαναν Συνθήκη με τον Γεώργιο Ποτέμπραντυ της Βοημίας και καθόρισαν τα μεταξύ τους σύνορα να είναι τα βουνά Όρε και η μέση του Έλβα.
Το 1464 απεβίωσε στο Λάιπτσιχ (Λειψία) σε ηλικία 52 ετών και τον διαδέχθηκαν από κοινού οι δύο γιοί του. Το 1482 απεβίωσε ο Γουλιέλμος Γ΄ άτεκνος και η Θουριγγία πέρασε στα ανίψια του Ερνέστο και τον Αλβέρτο.
Άγιος Γεώργιος Γρεβενών

Γεωγραφία - Ιστορία

Ο Άγιος Γεώργιος βρίσκεται προς τα βόρεια όρια του νομού με το νομό Κοζάνης, σε απόσταση 23,5 χλμ. Β. από τα Γρεβενά. Σύμφωνα με την προφορική παράδοση το χωριό κατοικήθηκε δύο αιώνες πριν από Ηπειρώτες και την περίοδο της τουρκοκρατίας ήταν κεφαλοχώρι το οποίο κατοικείτο από εξισλαμισθέντες χριστιανούς (Βαλαάδες), οι οποίοι αποχώρησαν με την ανταλλαγή πληθυσμών. Τότε ήταν που εγκαταστάθηκαν πρόσφυγες από τη Μικρά Ασία και τον Πόντο. Το όνομά του προέρχεται από τον νεομάρτυρα Άγιο Γεώργιο που γεννήθηκε εδώ το 1808 και μαρτύρησε στα Ιωάννινα το 1838. Μέρος των οστών του βρίσκεται στον ενοριακό ναό του Αγίου Γεωργίου που αποτελεί θρησκευτικό αξιοθέατο της περιοχής, όπως και η εκκλησία των Αγίων Αποστόλων, κτίσης 1836 με τοιχογραφίες του 18ου και 19ου αι. Προς τα  ΒΔ. του χωριού βρίσκεται ο λόφος του Αγίου Νικολάου με θέα το Βόιο, τα Χασιά, τα Βέντζια και την οροσειρά της Πίνδου. Στο χωριό δραστηριοποιούνται ο Πολιτιστικός Σύλλογος Αγίου Γεωργίου, ο Αθλητικός Σύλλογος «Κεραυνός» Αγίου Γεωργίου και ο Αγροτικός Βιοτεχνικός Συνεταιρισμός Γυναικών.

Ονομασία - Διοικητικά

Το παλιό όνομα, μέχρι το 1927 ήταν Τσούρχλι, οπότε μετονομάστηκε σε Άγιος Γεώργιος και ανήκε στο νομό Κοζάνης. Σύμφωνα με το σχέδιο Καλλικράτης, αποτελεί τη τοπική κοινότητα Αγίου Γεωργίου που ανήκει στην δημοτική ενότητα Ηρακλεωτών του Δήμου Γρεβενών και σύμφωνα με την απογραφή του 2011 έχει πληθυσμό 452 κατοίκους.
Παγκόσμιο Κύπελλο Συλλόγων 2013

Τεχνολογία γραμμής-τέρματος

Για δεύτερη συνεχόμενη χρονιά, η τεχνολογία γραμμής-τέρματος (Goal-line) χρησιμοποιείται για τη διοργάνωση. Η GoalControl GmbH επιλέχθηκε ως ο επίσημος πάροχος τεχνολογίας γραμμής τέρματος.

Ψεκασμός φυγής

Μετά από επιτυχείς εξετάσεις στο Παγκόσμιο Κύπελλο ποδοσφαίρου U20 2013 και στο Παγκόσμιο Κύπελλο ποδοσφαίρου U17 2013, η FIFA ενέκρινε τον ψεκασμό φυγής (vanishing spray) ώστε να χρησιμοποιηθεί από τους διαιτητές της διοργάνωσης με σκοπό να σηματοδοτήσει την γραμμή για την αμυνόμενη ομάδα κατά τη διάρκεια ελεύθερου λακτίσματος.

Πρόγραμμα αγώνων

Όλες οι ώρες συμφωνούν με την Ώρα Δυτικής Ευρώπης (UTC±0).
V-2

Ο V-2 (γερμανικά: Vergeltungswaffe 2, «όπλο αντιποίνων 2»), με τεχνικό όνομα Aggregat 4 (A4), ήταν ο πρώτος μεγάλου βεληνεκούς καθοδηγούμενος βαλλιστικός πύραυλος. Ο πύραυλος, τροφοδοτούμενος από μηχανή υγρού καυσίμου, αναπτύχθηκε κατά τη διάρκεια του Β' Παγκοσμίου Πολέμου από τη Ναζιστική Γερμανία ως όπλο αντιποίνων, σχεδιασμένο για επίθεση εναντίον των συμμαχικών πόλεων ως αντίποινα για τον συμμαχικό βομβαρδισμό γερμανικών πόλεων. Ένας πύραυλος V-2 έγινε το πρώτο τεχνητό αντικείμενο το οποίο έφτασε στο διάστημα, περνώντας τη γραμμή Κάρμαν κατά την κατακόρυφη εκτόξευση του MW 18014 τις 20 Ιουνίου 1944.
Η έρευνα για τις στρατιωτικές χρήσεις ενός μεγάλου βεληνεκούς πυραύλου άρχισαν όταν οι μελέτες του Βέρνερ φον Μπράουν προσέλκυσαν την προσοχή του Γερμανικού στρατού. Η κατασκευή μίας σειράς πρωτοτύπων κορυφώθηκε με το Α-4, το οποίο χρησιμοποιήθηκε στον πόλεμο ως V-2. Αρχίζοντας από τον Σεπτέμβριο του 1944, πάνω από 3.000 V-2 εκτοξεύθηκαν από τη Βέρμαχτ εναντίον συμμαχικών στόχων, αρχικά το Λονδίνο και έπειτα η Αμβέρσα και η Λιέγη. Σύμφωνα με ντοκιμαντέρ του BBC του 2011, οι επιθέσεις με V-2 οδήγησαν στο θάνατο περίπου 9.000 πολιτών και στρατιωτικών και περίπου άλλοι 12.000 φυλακισμένοι σε στρατόπεδα συγκέντρωσης και εργάτες πέθαναν κατά την καταναγκαστική εργασία για την παραγωγή των όπλων.
Καθώς η Ναζιστική Γερμανία κατέρρευσε, ομάδες από τις συμμαχικές δυνάμεις - τις Ηνωμένες Πολιτείες, το Ηνωμένο Βασίλειο και τη Σοβιετική Ένωση - αγωνίζονταν να καταλάβουν πρώτες καίριες γερμανικές θέσεις κατασκευής. Ο Βέρνερ φον Μπράουν και πάνω από 100 μέλη του προγράμματος V-2 παραδόθηκαν στους Αμερικανούς. Τελικά, η αρχική ομάδα του V-2 κατέληξε να εργάζεται στο Ρέντστοουν. Οι ΗΠΑ συνέλεξαν αρκετό υλικό ώστε να φτιάξουν περίπου 80 πυραύλους. Οι Σοβιετικοί κατέλαβαν τα εργοστάσια παραγωγής μετά τον πόλεμο, ξανάρχισαν την παραγωγή των V-2 και την μετέφεραν στη Σοβιετική Ένωση.
Γιουστίτια

Η Γιουστίτια (Iustitia) ήταν η θεά Δικαιοσύνη στη Ρωμαϊκή μυθολογία, ενώ στην Ελληνική μυθολογία ταυτίζεται με τη Θέμιδα.
Θεωρούνταν η ενσάρκωση της θείας τάξης και η προσωποποίηση της δικαιοσύνης στην ρωμαϊκή νομοθεσία. Απεικονίζεται κρατώντας τους ζυγούς στην αριστερή πλευρά, μερικές φορές κρατάει μαχαίρι στο δεξί χέρι, το οποίο συμβολίζει την λογική της δικαιοσύνης η οποία μπορεί να ασκείται για όλους το ίδιο. Σε νεότερες απεικονίσεις κρατά ξίφος. Επίσης σε όλες τις απεικονίσεις φοράει ένα μαντίλι στα μάτια  το οποίο θέλει να δείξει την αντικειμενικότητα της προς όλους, δηλαδή "τυφλή δικαιοσύνη".
Βίλα Μαργαρίτα

Ιστορία

Οικοδομήθηκε με κόκκινη πελεκητή πέτρα περίπου το 1900 για έναν Αρμένιο έμπορο με βρετανική υπηκοότητα ο οποίος είχε παλαιοπωλείο στην διασταύρωση των οδών Ερμού και Βουλής, από δύο Βρετανούς αρχιτέκτονες. Η έπαυλη, η οποία στην εμφάνιση θύμιζε μεσαιωνικό κάστρο, διέθετε 32 δωμάτια, πυργίσκους με πολεμίστρες, σιέλ τρούλο με αλεξικέραυνο και άλλα περίτεχνα διακοσμητικά στοιχεία. Επίσης είχε πυκνοφυτευμένο κήπο με πεύκα, φοίνικες και θάμνους, καθώς και πολλούς αποθηκευτικούς χώρους. Η συνολική έκταση του οικοπέδου ήταν 1613 τ.μ.
Λίγες δεκαετίες αργότερα η βίλα αγοράστηκε από τον Ευστάθιο Λάμψα ο οποίος ήταν επιχειρηματίας και ιδιοκτήτης του Ξενοδοχείου Μεγάλη Βρεταννία. Ο πύργος πήρε το όνομα της θετής του κόρης Μαργαρίτας και είχε μεταβιβαστεί στο όνομα της συζύγου του Παλμύρας, με καταγωγή από τη Γαλλία. Μετά τον θανατό αυτής το 1939 μεταβιβάστηκε στην εγγονή της, Σοφία. Στο διάστημα που η Αθήνα βρισκόταν υπό την κατοχή των Δυνάμεων του Άξονα, στην έπαυλη λειτουργούσε η πρεσβεία της Δανίας.
Ωστόσο, στα Μεταπολεμικά χρόνια ο πληθυσμός της Αθήνας διογκώνεται ραγδιαία και παράλληλα αυξάνεται και η κίνηση στις οδικές αρτηρίες. Το 1967 απαλλοτριώθηκε τμήμα του κήπου της βίλας, ώστε να διαπλατυνθεί η στροφή από τη Λεωφόρο Μεσογείων προς τη Βασιλίσσης Σοφίας (τότε η φορά της κυκλοφορίας ήταν αντίθετη από τη σημερινή σ’αυτό το σημείο). Μετά από κάποιες ακόμη απαλλοτριώσεις η έκταση του οικοπέδου είχε πλέον πέσει στα 1098 τ.μ., με το μεγαλύτερο μέρος του κήπου να έχει χαθεί. Η ιδιοκτήτρια αποφάσισε να πουλήσει τη βίλα εν μέσω της Στρατιωτικής Δικτατορίας το 1970, η οποία και αγοράστηκε από τη Κτηματική Τράπεζα. 
Πολλοί κάτοικοι και σύλλογοι των Αμπελοκήπων προσπάθησαν να διασώσουν το κτήριο από την επερχόμενη κατεδάφιση, με αιτήσεις και διαμαρτυρίες για να χαρακτηριστεί διατηρητέο. Η όλη υπόθεση είχε αποκτήσει σημαντικές διαστάσεις, αλλά ο λογοκρινόμενος τύπος περιορίστηκε σε κάποιες λιγοστές αναφορές. Τελικά οι αρχές αρνήθηκαν να χαρακτηρίσουν την έπαυλη διατηρητέα, με την πρόφαση "ότι δεν είχε χαρακτηριστικά ελληνικής παραδοσιακής αρχιτεκτονικής και επομένως δεν χρειαζόταν να προστατευτεί". Η βίλα κατεδαφίστηκε το 1972, την περίπου ίδια εποχή με τις Φυλακές Αβέρωφ. 
Στη θέση της κατασκευάστηκε 9όροφο κτήριο στο οποίο στεγάζονταν τα γραφεία της Κτηματικής Τράπεζας μέχρι και το 1998, όποτε και συγχωνεύτηκε δια πλήρους απορροφήσεως με την Εθνική Τράπεζα,  της οποίας τα γραφεία στεγάζονται στο κτίριο μέχρι και σήμερα.
Κονσερβατόριο

Με την ονομασία Κονσερβατόριο, (παλαιότερα κονσερβατόριον), εκ της ιταλικής conservatorio, ή (από το γαλλικό) conservatoire χαρακτηρίζεται οποιαδήποτε ανώτερη σχολή, κολλεγιακή ή πανεπιστημιακή, στην οποία διδάσκονται όλοι οι κλάδοι της μουσικής. Αντίστοιχη επίσημη ελληνική ονομασία είναι Ωδείο. Παρότι στις περισσότερες χώρες ο όρος χρησιμοποιείται συχνά για να περιγράψει κάθε μουσική σχολή αδιακρίτως, υφίστανται εντούτοις διαφορές ανάμεσα στο ωδείο, τη μουσική σχολή, την ωδική σχολή, την ακαδημία μουσικής, το μουσικό κολλέγιο και την πανεπιστημιακή μουσική σχολή. Χονδρικά, η διαφορά εστιάζεται στο ότι τα ωδεία και οι ακαδημίες προσανατολίζονται στην εκτελεστική πρακτική της μουσικής (μουσικά όργανα, ωδική), ενώ τα πανεπιστήμια και τα κολλέγια στην θεωρητική της κατεύθυνση.
Αρχικά όμως, πριν ακόμα δημιουργηθούν τέτοιες σχολές, κονσερβατόρια λέγονταν διάφορα ορφανοτροφεία ή άσυλα απροστάτευτων παιδιών. Όσοι οικότροφοι αυτών των ιδρυμάτων έδειχναν δείγματα εξαιρετικών επιδόσεων στη μουσική τελειοποιούνταν σε ειδικά τμήματα, μέσα σ΄ αυτά τα άσυλα. Τελικά με το χρόνο στα ιδρύματα αυτά γίνονταν ευπρόσδεκτα μόνο παιδιά που έδειχναν παραπάνω προσόντα με συνέπεια ν΄ αναδειχθούν αυτά σε σχολές υψηλών απαιτήσεων με τελική  εξειδίκευση του όρου μόνο για τέτοιες σχολές.
Ορισμένα περίφημα κονσερβατόρια ανά τον κόσμο περιλαμβάνουν αυτά των Παρισίων (Conservatoire de Paris), της Αγίας Πετρούπολης καθώς και το αρχαίοτερο του κόσμου, την Ακαδημία Μουσικής της Αγίας Καικιλίας στη Ρώμη. Στην Ελλάδα τα γνωστότερα τέτοια ιδρύματα περιλαμβάνουν το Ωδείο Αθηνών, το Εθνικό Ωδείο και το Κρατικό Ωδείο Θεσσαλονίκης.
Cob

Ιστορία και χρήση

Ο άνθρωπος από τα πανάρχαια χρόνια χρησιμοποιούσε το χώμα σαν βασικό δομικό υλικό. Ακόμη και στις μέρες μας υπολογίζεται ότι το 50% του πληθυσμού της γης κατοικεί σε κτίσματα φτιαγμένα από χώμα. Για παράδειγμα στο Αφγανιστάν τα πιο παλιά κτίρια είναι φτιαγμένα με πατικωμένο χώμα και cob. Το κτίσιμο με cob χρησιμοποιούνταν στο Μαγκρέμπ και στην Αλ Ανταλούς τον 11ο και το 12ο αιώνα και περιγράφεται με λεπτομέρεια από τον Ιμπν Χαλντούν τον 14ο αιώνα. Αλλά και στην Ευρώπη υπάρχουν μεγάλης ηλικίας κτίρια κατασκευασμένα με χώμα τα οποία είναι και κατοικήσιμα. Ένα χαρακτηριστικό παράδειγμα είναι το Salon de Diane Chapel στη Γαλλία, το οποίο χρησιμοποιείται ως βιβλιοθήκη και φυλάσσονται σε αυτή βιβλία ιστορικής αξίας που είναι ευαίσθητα στην υγρασία.
Οι ιστορίες του αστυνόμου Μπέκα

1η σεζόν (2006-2007)

1. Ιδιωτική υπόθεση (α μέρος)
2. Ιδιωτική υπόθεση (β μέρος)
3. Αυστηρώς προσωπικό (α μέρος)
4. Αυστηρώς προσωπικό (β μέρος)
5. Περίπτωση ανάγκης (α μέρος)
6. Περίπτωση ανάγκης (β μέρος)
7. Αμφιβολίες (α μέρος)
8. Αμφιβολίες (β μέρος)
9. Ώρα θανάτου 12 ακριβώς (α μέρος)
10. Ώρα θανάτου 12 ακριβώς (β μέρος)
11. Έγκλημα στην Ύδρα (α μέρος)
12. Έγκλημα στην Ύδρα (β μέρος)
13. Ο δολοφόνος φορούσε σμόκιν (α μέρος)
14. Ο δολοφόνος φορούσε σμόκιν (β μέρος)
15. Έγκλημα στο Κολωνάκι (α μέρος)
16. Έγκλημα στο Κολωνάκι (β μέρος)
17. Υπόθεση εκβιασμού (α μέρος)
18. Υπόθεση εκβιασμού (β μέρος)
19. Άγγελος
20. Απαγωγή
21. Νυχτερινό τηλεφώνημα (α μέρος)
22. Νυχτερινό τηλεφώνημα (β μέρος)
23. Η μελωδία του θανάτου (α μέρος)
24. Η μελωδία του θανάτου (β μέρος)
25. Το καλοκαίρι του φόβου (α μέρος)
26. Το καλοκαίρι του φόβου (β μέρος)
27. Εκείνη τη νύχτα (α μέρος)
28.  Εκείνη τη νύχτα (β μέρος)

2η σεζόν (2007-2008)

1. Ζήτημα ζωής και θανάτου (α μέρος)
2. Ζήτημα ζωής και θανάτου (β μέρος)
3. Αύριο και για πάντα (α μέρος)
4. Αύριο και για πάντα (β μέρος)
5. Η τρίτη αλήθεια (α μέρος)
6. Η τρίτη αλήθεια (β μέρος)
7. Η κυρία της καμπίνας 17 (α μέρος)
8. Η κυρία της καμπίνας 17 (β μέρος)
9. Επικίνδυνο καλοκαίρι (α μέρος)
10. Επικίνδυνο καλοκαίρι (β μέρος)
11. Ζήτημα εμπιστοσύνης (α μέρος)
12. Ζήτημα εμπιστοσύνης (β μέρος)
13. Ο τέταρτος ύποπτος (α μέρος)
14. Ο τέταρτος ύποπτος (β μέρος)
15. Το χαμόγελο της σφίγγας (α μέρος)
16. Το χαμόγελο της σφίγγας (β μέρος)
17. Έγκλημα στα παρασκήνια (α μέρος)
18. Έγκλημα στα παρασκήνια (β μέρος)
19. Ο θάνατος του Τιμόθεου Κώνστα (α μέρος)
20. Ο θάνατος του Τιμόθεου Κώνστα (β μέρος)
21. Ένα γράμμα στο ταξί (α μέρος)
22. Ένα γράμμα στο ταξί (β μέρος)
23. Περιπέτεια στο Μοναστήρι (α μέρος)
24. Περιπέτεια στο Μοναστήρι (β μέρος)
25. Περιπέτεια (α μέρος)
26. Περιπέτεια (β μέρος)
27. Σκοτεινό μεσημέρι (α μέρος)
28. Σκοτεινό μεσημέρι (β μέρος)
29. Μια γυναίκα από το πουθενά (α μέρος)
30. Μια γυναίκα από το πουθενά (β μέρος)
Ζάανεν

Η Ζάανεν (γερμανικά: Saanenziege, γαλλικά: Chèvre de Gessenay) είναι ελβετική φυλή γαλακτοπαραγωγών αιγών, η οποία κατάγεται από την κοιλάδα του ομώνυμου ποταμού στο Καντόνι της Βέρνης. Η φυλή αυτή είναι μια από τις πλέον υψιπαραγωγές και έχει εξαχθεί σε πολλές χώρες ανά τον κόσμο. Ο πληθυσμός της στην Ελβετία είναι μικρότερος από 14.000, ενώ σε παγκόσμια κλίμακα εκτιμάται στα 900.000 άτομα περίπου.

Μορφολογικά χαρακτηριστικά

Πρόκειται για την πιο μεγαλόσωμη ελβετική φυλή αιγών. Το ύψος ακρωμίου στους τράγους κυμαίνεται γύρω στα 90 cm και στις αίγες γύρω στα 80 cm, ενώ το βάρος είναι 75 kg και 50 kg αντίστοιχα. Το τρίχωμα είναι βραχύ και ολόλευκο, αλλά στο δέρμα του μαστού και της μουσούδας μπορεί να υπάρχουν μαύρες κηλίδες. Το προφίλ του κεφαλιού είναι ευθύ ή ελαφρώς κοίλο, ενώ τα αυτιά είναι όρθια με κατεύθυνση μπροστά και προς τα πάνω.
Τα ζώα συνήθως δε φέρουν ακέρατα, αλλά υπάρχουν και κερασφόρα. Στους ακέρατους πληθυσμούς έχει παρατηρηθεί μεγάλη συχνότητα ερμαφρόδιτων ατόμων.

Αποδόσεις

Η μέση παραγωγή γάλατος ανέρχεται σε περίπου 838 kg ανά γαλακτική περίοδο, η οποία διαρκεί 264 ημέρες κατά μέσο όρο, ενώ έχουν αναφερθεί και ζώα τα οποία υπερβαίνουν τα 1000 kg. Η λιποπεριεκτικότητα του παραγόμενου γάλακτος παρουσιάζει σημαντική διακύμανση αλλά είναι χαμηλή, γύρω στο 3,2-3,6%.  Η μέση πρωτεϊνοπεριεκτικότητα ανέρχεται σε ποσοστό 2,9%. 
Πρόκειται για φυλή ιδιαίτερα γόνιμη. Τα θηλυκά μπορούν να χρησιμοποιηθούν για αναπαραγωγή στους 12-13 μήνες και γεννούν κατά μέσο όρο 1,8 μικρά.

Εξαγωγή και διασταυρώσεις

Η φυλή Ζάανεν έχει εξαχθεί σε πάνω από ογδόντα χώρες. Ήδη από τα τέλη του 19ου και τις αρχές του 20ού αιώνα, χρησιμοποιήθηκε για βελτίωση ντόπιων φυλών σε πολλά κράτη. Μεταξύ αυτών ήταν η Γερμανία, αρχής γενομένης την δεκαετία του 1890, η Ολλανδία, πριν από το 1910, και οι ΗΠΑ, όπου τα πρώτα ζώα έφτασαν το 1904. Σήμερα, σε πολλές από αυτές τις χώρες έχουν δημιουργηθεί εγχώριες υποφυλές, όπως η Γαλλική, η Ολλανδική, η Ισραηλίτικη και η Βρετανική Ζάανεν. Στην Ελλάδα, έχουν επίσης εισαχθεί ζώα της φυλής. 
Παρότι η εκτροφή σε τροπικές περιοχές δεν ενδείκνυται λόγω της ευπάθειας στην έντονη ηλιακή ακτινοβολία, έχει εισαχθεί σε μέρη όπως η Ινδία, η Νιγηρία, η Μαλαισία, η Βενεζουέλα, η Νότια Αφρική και η Αιθιοπία.
Στη Νέα Ζηλανδία, έχει δημιουργηθεί η Μαύρη Ζάανεν, η οποία στα μέσα της δεκαετία του 1980 αναγνωρίστηκε ως ξεχωριστή φυλή.
ID (software)

Χρήση

Είναι ο πιο δημοφιλής επεξεργαστής του OSM βάση του αριθμού των χρηστών.
Τα χαρακτηριστικά του iD περιλαμβάνουν την επιλογή των προτιμόμενων αεροφωτογραφιών και εγγενή υποστήριξη για φωτογραφίες του Mapillary.

Όνομα

Η επιλογή του iD ως όνομα σχετίζεται με τη δημοτικότητα του getElementById σε JavaScript, συνδυασμός του - iPad με το Système D, και ένα αφιέρωμα στο μοντέλο αυτοκινήτου Citroen iD. Είχε επίσης σκοπό να έχει ευκολότερη προφορά από το Potlatch.

Τεχνικό υπόβαθρο

Αυτός ο επεξεργαστής είχε σκοπό να γίνει η αρχιτεκτονική επανεκτέλεση του Potlatch 2 σε JavaScript με ανασχεδιασμένη διασύνδεση χρήστη. Η μοναδική μεγάλη εσωτερική αλλαγή ήταν η αποχώρηση από το XML της προκαθορισμένης αρχιτεκτονικής ετικέτας σε ένα με βάση το JSON.
Ενώ οι αρχικές εκδόσεις ήταν με βάση το πλαίσιο Dojo, το iD χρησιμοποιεί τώρα D3.js βιβλιοθήκη για την απόδοση και η πρωταρχική λειτουργία της απόδοσηw είναι μέσω SVG. Η αρχιτεκτονική του πυρήνα είναι σπονδυλωτή και έχει σχεδιαστεί για να χρησιμοποιηθεί εύκολα σε άλλα εργαλεία βασισμένα στο JavaScript για το OpenStreetMap.
Γιώργος Παπαθεοδώρου

Βραβεύσεις

Το 2015 βραβεύτηκε από την UNESCO για την σκηνοθεσία και την οπτικοποίηση του Αγίου  Δωδεκαημέρου της  Ανατολικής Ορθοδόξου εκκλησίας στην νοηματική γλώσσα.Το ίδιο καλοκαίρι στο θέατρο Πέτρας του απονεμήθηκε βραβείο από τον ΓΓ του ΚΚΕ κ Δημήτρη Κουτσούμπα και την κυβερνητική εκπρόσωπο κ Όλγα Γεροβασίλη για την πρώτη παράσταση τραγωδίας με ενταγμένη την νοηματική γλώσσα μέσα στη Δράση.
Είναι μέλος της Εταιρείας Ελλήνων Σκηνοθετών και μέλος της Ακαδημίας Κινηματογράφου του RIFF (ROMA INTERNASIONAL FILM FESTIVAL)
Κωδικοποίηση Τσερτς

Στα μαθηματικά η κωδικοποίηση Τσερτς (Αγγλικά: Church encoding) είναι ένα μέσο αναπαράστασης δεδομένων και τελεστών με λάμδα-λογισμό (συμβολίζεται ως λ-λογισμός ή στα αγγλικά: λ-calculus). Τα δεδομένα και οι τελεστές δημιουργούν μια μαθηματική δομή η οποία ενσωματώνεται στον λ-λογισμό. Τα αριθμοειδή Τσερτς (ή και αριθμιακά Τσερτς, στα Αγγλικά: Church numerals) είναι αναπαραστάσεις των φυσικών αριθμών χρησιμοποιώντας λάμδα συμβολισμούς. Η αναπαραστάσεις αυτές έχουν πάρει από το όνομα του Αλόνζο Τσερτς ο οποίος πρώτη φορά κωδικοποίησε δεδομένα με αυτή τη μορφή (χρησιμοποιώντας λ-λογισμό).
Οι όροι συνήθως θεωρούνται πρωτογενείς (Αγγλικά: primitive) σε διαφορετικοί αναπαράσταση (όπως ακέραιοι, λογικοί τύποι, ζεύγη ή λίστες) και αντιστοιχίζονται σε συναρτήσεις ανώτερου βαθμού (Αγγλικά: high order functions) κάτω από την κωδικοποίηση Τσερτς. Σύμφωνα με την θέση Τσερτς-Τούρνινγκ  αποδεικνύεται ότι κάθε υπολογίσιμος τελεστής (και οι παράμετροί του) μπορούν να αναπαρασταθούν με την κωδικοποίηση του Τσερτς. Στον λ-λογισμό χωρίς τύπους ο μόνος πρωτογενής τύπος είναι η συνάρτηση.
Διβρωμιούχο γερμάνιο

Παραγωγή

1. Με επίδραση υδροβρωμίου σε διυδροξείδιο του γερμανίου παράγεται διβρωμιούχο γερμάνιο:
2. Με επίδραση μεταλλικού ψευδαργύρου σε μίγμα τετραβρωμογερμανίου και τριβρωμογερμανάνιου:

Χημική συμπεριφορά και παράγωγα

1. To διβρωμιούχο γερμάνιο υδρολύεται:
2. Με θέρμανση πάνω από τους 130°C σχηματίζει μίγμα τετραβρωμογερμάνιου και μεταλλικού γερμανίου:
Θεώρημα Ρολ

Γεωμετρική Ερμηνεία

Γεωμετρικά αυτό σημαίνει ότι υπάρχει ένα, τουλάχιστον, ξ ε (α,β) τέτοιο, ώστε η εφαπτομένη της Cf στο Μ(ξ,f(ξ)) να είναι παράλληλη στον άξονα των x.
Ο Μισέλ Ρολ (γαλλικά: Michel Rolle, 21 Απριλίου 1652 – 8 Νοεμβρίου 1719) ήταν σπουδαίος Γάλλος μαθηματικός. Έμεινε στην ιστορία για το ομώνυμο θεώρημα που διατύπωσε. Το θεώρημά του είναι ένα από τα σημαντικότερα του διαφορικού λογισμού και μέσω αυτού αποδεικνύεται το θεώρημα μέσης τιμής διαφορικού λογισμού.